כוח תניני

כוח תניני (שם מדעי: Varanus salvadorii) הוא מין של לטאת כוח גדולה החיה במערב גינאה החדשה (שבאינדונזיה) ובפפואה גינאה החדשה והוא הלטאה הגדולה ביותר בגינאה החדשה. כוח תניני הוא קרובו הרחוק של דרקון קומודו, שהוא הלטאה הגדולה בעולם.

מאפיינים 
כוח תניני יכול להגיע לאורך של 2.5 מטר ולמשקל של 90 ק"ג והוא בעל זנב גדול וראש קצר ורחב המקנה לו צורת תנין ומכאן השם. צבעו ירוק והזנב גדול ביותר. הכוח חי ביערות גשם ובביצות מנגרובים בגינאה החדשה והוא מטפס על עצים ומחפש מזון על העצים וכמו כן יודע לשחות. הוא בעל לשון מפוצלת העוזרת לו לחוש את סביבתו.

לטאות אלה אינן ארסיות, אך בעלות שורות של שיניים חדות העוזרות להרוג את טרפם. הם ניזונות מיצורים קטנים יותר כמו זוחלים שונים, עופות, ביצים ויונקים קטנים וגם נבלות.

הילידים לעיתים צדים את הכוח מכיוון שהוא "מביא רוחות רעות".

קישורים חיצוניים

הערות שוליים

טקסונים שתוארו בידי וילהלם פטרס
כוחיים
זוחלים: טורפי-על
פפואה גינאה החדשה: בעלי חיים אנדמיים
פפואה גינאה החדשה: זוחלים
מגה-פאונה של אוקיאניה
זוחלים ביערות הגשם של אוקיאניה
בעלי חיים שתוארו ב-1878